paragraph_text: Mayer Amschel Rothschild (Frankfurt na Majni, 23. veljače 1744. – Frankfurt na Majni, 19. rujna 1812.), njemačko-židovski bankar, osnivač je Rothschildove međunarodne bankarske dinastije koja je postala jedna od najuspješnijih obitelji u poslovnom svijetu. Godine 2005. američki ga je poslovni magazin Forbes stavio na sedmo mjesto u svojoj anketi o 20 najutjecajnijih poslovnih ljudi svih vremena nazvavši ga pritom i osnivačem međunarodnoga novčarstva.